Hunnen

From Wikipedy

De Hunnen wienen in konfederaasje fan nomadenfolken, dy't oarspronklik fuort kaamen út Sintraal-Aazje en yn de 5e ieu troch Jeropa loeke. Sy binne foaral bekend wurden fanwege de grutte ferwoestings dy sy oanrjochten hawwe en harren neat mijende wredens.

Ynhâld

[bewurkje seksje] Skiednis

De Hunnen waarden fan alds sjoen as it folk dat ieuwen foar dat sy yn Jeropa ferskenen troch de sjinezen de Xiongnu (yn alde transkripties Hsiung-nu) neamd waarden en dy't it Sjese Ryk bedriege hawwe.

Wierskynlik foarmden de Hunnen yn it begjin gjin homogene groep, mar wienen in groep fan ferskate folken dy't allegearre deselde hearser hienen. De nammen fan in oantal hearsers binne bekend fan ôf likernôch 300 f. Kr. en neffens de Sineeske skriften al sûnt 1800 f. Kr.

[bewurkje seksje] De Swarte Hunnen

Yn 352 waarden sy troch de Hua ferdreaun en kaam in part fan de Hunnen de kant fan Jeropa op. Dizze Hynnen waarden de Swarte Hunnen neamd foelen Ruslân yn, wylst in oare groep, de saneamde Wytte Hunnen it Perzyske ryk en Noard-Indië ynfoel der't sy in koartstonnich ryk stifte hawwe. Doe de Wytte Hunnen ferslein waarden, loeke sy yn de 6e ieu ek nei Jeropa en waarden doe bekend as de Avaren.

Yn 376 ferneatige de Swarte Hunnen it Ryk fan de Ostrogoaten yn de Oekraïne, wer troch sy de macht yn de hân krige oer de steppen fan East-Jeropa. Oare folken waarden troch harren ûnderworpen of op de flecht dreaun. Dizze ferfarren folken oefene in swiere drok op de grinzen fan it Romeinske Ryk dy't hjirtroch ferswakke. Under drok fan de Hunnen besochten de Fisigoaten tastemming te krije om harren yn it Romeinske ryk te festige.

[bewurkje seksje] Boppemachtig yn Jeropa

It Ryk fan de Hunnen ûnder kening Attila
It Ryk fan de Hunnen ûnder kening Attila

Under kening Attila waarden de Hunnen in skoftlang it machtigste folk fan Jeropa. Attila wreide syn leger út mei feskate ûnderworpen folken en stifte in ryk yn Midden-Jeropa, mei as sintrum fan macht de Romeinske provinsje Pannonië (no Hongarije). Syn ryk strekke him út fan de Kaukasus oant de Ryn. Attila sond syn leger troch hiel Jeropa op rôftoch, faaks yn it Romeinske Ryk en feroersaake oeral paniek. Yn 451 waard Attila lykwols yn in grutte slach ferslein troch in leger besteande út Romeinen, Franken en Fisigoaten ûnder lieding fan de Romeinske generaal Flavius Aetius. De slach fûn plak yn Galje en wurdt de slach op de Katalaunyske fjilden neamd. De Hunnen waarden net ferneatige en foelen út wraak Rome oan, mar wierskynlik fanwege in sykte yn syn leger moacht hy ôfheakje .

[bewurkje seksje] Ein fan de Hunnen

Nei de dea fan Attila rûn de macht fan de Hunnen gauris tebek. Yn de slach oan de Nadao waarden de Hunnen ferslein troch in alliaansje fan de Gepiden en Ostrogoatyske stammen. Dernei swalkten de Hunnen troch Jeropa. Guon loeke harren gongen werom nei Azjaatyske steppen, mar it mearendiel bleau yn Jeropa efter, pasten harren oan en gongen yn de Jeropeeske befolking.